Document ID: 31995R1518

Uredba Komisije (ES) št. 1518/95
z dne 29. junija 1995
o določitvi podrobnih pravil za uporabo uredb (EGS) št. 1418/76 in (EGS) št. 1766/92 glede uvozno-izvoznega sistema za predelane proizvode iz žit in riža ter o spremembi Uredbe (ES) št. 1162/95 o določitvi posebnih podrobnih pravil za uporabo sistema uvoznih in izvoznih dovoljenj za žita in riž
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Aktom o pristopu Avstrije, Finske in Švedske in z Uredbo (ES) št. 3290/94 [2], ter zlasti členov 10(4), 11(4), 13(11) in 16(2) Uredbe,
ob upoštevanju Uredbe Sveta (EGS) št. 1418/76 z dne 21. junija 1976 o skupni ureditvi trga za riž [3], kakor je bila nazadnje spremenjena z Aktom o pristopu Avstrije, Finske in Švedske in z Uredbo (ES) št. 3290/94, ter zlasti členov 12(4), 13(4), 14(16) in 17(11) Uredbe,
ker izvajanje Sporazuma o kmetijstvu, sklenjenega v okviru urugvajskega kroga, zajema večje spremembe uvozno-izvoznega sistema in ker je zato treba določiti pravila za uporabo sistema uvoznih dajatev in nadomestil, ki se uporabljajo v trgovini s tretjimi državami s predelanimi proizvodi iz žit in riža, razen krmnih mešanic, za katere so določena posebna pravila;
ker je namen nadomestila nadomestiti razliko med cenami proizvodov v Skupnosti in tistimi na svetovnem trgu; ker je treba v ta namen določiti merila za določanje nadomestil predvsem glede na cene osnovnih proizvodov v Skupnosti in zunaj nje ter glede na blagovne trge in prodajne pogoje predelanih proizvodov na svetovnem trgu;
ker bo Uredba Komisije (EGS) št. 1620/93 [4] razveljavljena 1. julija 1995 in ker bi zato ta uredba morala vključiti njene določbe, pri čemer bi jih prilagodila sedanjim tržnim pogojem in izvajanju sporazumov, sklenjenih v okviru urugvajskega kroga večstranskih trgovinskih pogajanj;
ker so ukrepi, predvideni s to uredbo, v skladu z mnenjem Upravljalnega odbora za žita,
SPREJELA NASLEDNJO UREDBO:
Člen 1
1. V tej uredbi pomenijo "predelani proizvodi" proizvode ali skupine proizvodov, navedene v:
(a) Prilogi A k Uredbi (EGS) št. 1766/92, razen proizvodov pod tarifno oznako KN ex2309;
(b) členu 1(1)(c) Uredbe (EGS) št. 1418/76.
2. V tej uredbi pomenijo "osnovni proizvodi" žita, navedena v členu 1(a) in (b) Uredbe (EGS) št. 1766/92, in lomljeni riž.
NASLOV I
Nadomestila
Člen 2
1. Nadomestilo, ki se lahko dodeli za predelane proizvode, se določi zlasti glede na:
(a) gibanje cen osnovnih proizvodov v Skupnosti v primerjavi s cenami na svetovnem trgu;
(b) količine osnovnih proizvodov, potrebnih za proizvodnjo zadevnega proizvoda, in njihovo zamenljivost, kadar je to primerno;
(c) možno kumulacijo nadomestil, ki se uporabljajo za različne proizvode, pridobljene iz istega postopka in istega osnovnega proizvoda;
(d) blagovne trge in prodajne pogoje za predelane proizvode na svetovnem trgu.
2. Nadomestila se določijo najmanj enkrat na mesec.
Člen 3
1. Nadomestila se uskladijo v skladu s členom 12 Uredbe Komisije (ES) št. 1162/95 [5]. Nadomestilo se uskladi z zvišanjem ali znižanjem nadomestila za znesek, ki izhaja iz vseh posameznih uskladitev iz odstavkov 1 in 2 člena 12 Uredbe (ES) št. 1162/95, za tono osnovnega proizvoda, pomnoženega s koeficientom iz stolpca 4 v Prilogi I ob zadevnem predelanem proizvodu.
2. Za namene člena 13(8) Uredbe (EGS) št. 1766/92 se ničelni znesek ne šteje za nadomestilo in se zato uskladitev iz člena 12(3) Uredbe (ES) št. 1162/95 ne uporablja.
Člen 4
1. Države članice obvestijo Komisijo vsak dan do 15.00 (po bruseljskem času) o količinah, za katere so prejele zahtevke za izvozna dovoljenja.
2. Pri proizvodih, predelanih iz žit in riža, ki niso navedeni v členu 7(3) Uredbe (ES) št. 1162/95, države članice obvestijo Komisijo vsak teden do srede za prejšnji teden in za vsako oznako proizvoda, kakor je opredeljeno v Prilogi k Uredbi Komisije (EGS) št. 3846/87 [6], o količinah, za katere so bila izdana dovoljenja, in sicer ločeno za proizvode, izvožene z nadomestilom, in proizvode, izvožene brez nadomestila.
NASLOV II
Posledice ob neizpolnjevanju pogojevSplošne določbe
Člen 5
1. Kjer so za enega ali več proizvodov izpolnjeni pogoji iz člena 16 Uredbe (EGS) št. 1766/92 in člena 17 Uredbe (EGS) št. 1418/76, lahko Komisija sprejme naslednje ukrepe:
(a) uporaba izvozne takse. To takso določi Komisija enkrat na teden. Lahko je različna glede na namembni kraj;
(b) popolna ali delna začasna opustitev izdajanja izvoznih dovoljenj;
(c) popolna ali delna zavrnitev vloženih zahtevkov za izdajo izvoznih dovoljenj.
2. Kot izvozna taksa iz odstavka 1(a) se uporablja taksa, ki velja na dan dokončanja carinskih formalnosti.
Vendar pa se na zahtevo vlagatelja, oddano skupaj z zahtevkom za izvozno dovoljenje, za izvoz med trajanjem veljavnosti dovoljenja uporablja izvozna taksa, ki je veljala na dan vložitve zahtevka za izdajo dovoljenja.
3. Komisija obvesti države članice o svoji odločitvi in jo objavi.
Člen 6
Postopki, ki se uporabljajo za ugotavljanje vsebnosti pepela, maščobe in škroba, postopek denaturacije in vse druge analitične metode, potrebne za uporabo te uredbe v zvezi z uvozno-izvoznim sistemom, se določijo, če je potrebno, v skladu s postopkom iz člena 23 Uredbe (EGS) št. 1766/92 in členom 27 Uredbe (EGS) št. 1418/76.
Člen 7
V členu 7(3) Uredbe (ES) št. 1162/95 se za tarifno oznako KN 11042150 vstavi tarifna oznaka KN 11042299.
Člen 8
Uredba (EGS) št. 1620/93 se razveljavi od 1. julija 1995. Vendar pa se še naprej uporablja za uvozna dovoljenja, izdana pred 1. julijem 1995.
Člen 9
Ta uredba začne veljati na dan objave v Uradnem listu Evropskih skupnosti.
Uporablja se za dovoljenja, izdana od 1. julija 1995.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. junija 1995

Labels: 12
2
3
17